Božić u vrijeme moje bake  
  
  
Božić u vrijeme moje bake slavio se malo drugačije nego danas. Badnjak, dan prije Božića, iskoristio se za završne pripreme. Taj dan se postilo i nije se jelo meso. Pripremala se hrana (suho meso, žganci i kiseli kupus) i pekli su se kolači i slastice. U samo predvečerje najstariji ukućanin bi unosio slamu u kuću. Pjevao je božićnu pjesmu. Stavio je slamu ispod bora. Rekao je da je donio u kuću mladi Božić. Bor se kitio pečenim, suhim kolačima, medenjacima, jabukama i raznim drugim ručno izrađenim ukrasima. Ispod drvca su se stavljali razni jesenski plodovi i slatkiši u kojima bi najviše uživala djeca. Nakon blage večere uslijedio bi odlazak na misu polnoćku. Nakon dolaska sa mise moglo se blagovati prethodno pripremljeno jelo. Na sam Božić odlazilo se na Svetu misu u crkvu. Obitelji bi se međusobno družile i posjećivale. Čestitao bi se Božić i razmjenjivali pokloni.

L.K.